Държавен вестник, бр. 82, 2018 г., стр. 41

БРОЙ  82	
Д Ъ Р Ж А В Е Н  В Е С Т Н И К 	
СТР.  41  
Република България (ПРБ) и органите по 
чл. 16, ал. 2 от Закона за противодействие 
на корупцията и за отнемане на незаконно 
придобитото имущество (ЗПКОНПИ, зако-
на) при противодействието на корупцията 
в съответствие със законоустановените им 
функции. 
Чл. 2. (1) Общото ръководство на взаимо-
действието и контролът по прилагането на 
настоящата инструкция се осъществяват от 
главния прокурор на Република България и 
от председателя на Комисията за противодей­
ствие на корупцията и за отнемане на неза-
конно придобитото имущество (КПКОНПИ, 
Комисията).
(2) Координацията на взаимодействието се 
осъществява от заместник на главния проку-
рор при Върховната касационна прокуратура 
(ВКП), определен със заповед на главния 
прокурор, и от заместник-председател на 
КПКОНПИ или ресорен член на Комисията, 
определен със заповед на председателя на 
Комисията.
Чл. 3. (1) За подпомагане на общото ръ-
ководство и координацията на взаимодейст-
вието главният прокурор и председателят на 
КПКОНПИ създават постоянно действаща 
контактна група в състав: прокурор във ВКП, 
административният ръководител на Спе-
циализираната прокуратура, директорът на 
дирекция „Противодействие на корупцията“ 
към КПКОНПИ.
(2) Контактната група заседава най-малко 
веднъж месечно, като анализира взаимодейст-
вието между ПРБ и КПКОНПИ и възникна-
лите проблемни въпроси и прави конкретни 
предложения за решаването им.
(3) В заседанията на контактната група 
могат да участват представители на На-
ционалната агенция за приходите (НАП), 
Агенция „Митници“, Министерството на вът­
решните работи (МВР), Държавната агенция 
„Национална сигурност“ (ДАНС), Бюрото 
по защита при главния прокурор и други 
институции. Конкретните представители на 
тези институции за участие в заседанията на 
контактната група се определят от техните 
ръководители.
(4) Ръководителите по чл. 2, ал. 2 могат 
да създават постоянни или временни работ-
ни групи към контактната група във връзка 
с взаимодействието в конкретни области по 
изпълнението на дейности по чл. 3, ал. 2 
ЗПКОНПИ.
(5) Работните групи по ал. 4 заседават 
най-малко веднъж месечно, като обсъждат 
текущите въпроси, възникнали в хода на ра-
ботата по осъществяваното взаимодействие.
(6) При необходимост работните групи мо-
гат да заседават и за обсъждане на конкретни 
случаи след уведомяване на ръководителите 
по чл. 2, ал. 2.
Чл. 4. Оперативното ръководство на вза-
имодействието на регионално ниво (в район-
ни, окръжни и апелативни съдебни райони) 
се осъществява чрез контактната група по 
чл. 3, ал. 1 от съответния административен 
ръководител на прокуратурата и директора на 
дирекция „Противодействие на корупцията“ 
към КПКОНПИ.
Чл. 5. Взаимодействието при извършването 
на проверка по конкретни сигнали за корупция 
за лице, заемащо висша публична длъжност, 
или при провеждането на досъдебно произ-
водство се осъществява (под непосредственото 
ръководство на) от съответния прокурор и 
съответните органи по чл. 16, ал. 2 ЗПКОНПИ. 
Г л а в а  в т о р а
ОСЪЩЕСТВЯВАНЕ НА ВЗАИМОДЕЙСТВИЕ
Чл. 6. (1) Органите по чл. 16, ал. 2 
ЗПКОНПИ предоставят на компетентната 
прокуратура информация и материали за ус-
тановени данни за корупционни престъпления, 
извършени от лица, заемащи висши публични 
длъжности, или други престъпления.
(2) Когато данните не са достатъчни за 
образуване на наказателно производство, по 
писмено разпореждане на прокурора органите 
по чл. 16, ал. 2 ЗПКОНПИ извършват допъл-
нителна проверка в рамките на правомощията 
си в сроковете по чл. 145, ал. 2 от Закона за 
съдебната власт (ЗСВ), като след изпълнението 
на разпореждането материалите се връщат 
на компетентната прокуратура със справка 
за получените резултати.
Чл. 7. (1) Когато въз основа на доклада 
за извършената оперативно-издирвателна 
дейност е прието от КПКОНПИ решение 
за оперативно взаимодействие с органите 
на досъдебното производство, компетентна-
та прокуратура и органите по чл. 16, ал. 2 
ЗПКОНПИ съгласуват и се подпомагат 
взаимно във връзка с организацията и про-
веждането на неотложни и първоначални 
действия по разследването. 
(2) Съгласуването на първоначалните 
действия по разследването се извършва сво-
евременно, но не по-късно от пет дни преди 
началото на планираните действия.
(3) Планирането на първоначалните дейст-
вия по разследването включва:
1. конкретните необходими първоначални 
действия по разследването и последовател-
ността на провеждането им;
2. организационни мерки, свързани с 
провеждането на първоначалните действия 
за разследване – осигуряване на съдействие 
от МВР и други държавни органи, поемни 
лица, вещи лица, специалисти-технически 
помощници и други;